./data/stoa0275/stoa004/stoa0275.stoa004.opp-lat1.xml
Tertullian
Sciat esse qui ultro in corporibus et membra cognoscerent, etideo compendio usa est  Providit tamen et hebetes et insidiosos,qui dissimulato tacito intellectu ipsis quoque membris verbum factitationissignificatorium exigerent  Itaque et propter istos singulasspecies factas docet aliis in locis  Habes Sophiam, Prior autem abysso genita sum, dicentem, ut credas abyssum quoque genitam,id est factam, quia et filios facimus, licet generemus  Nihil interestfacta an nata sit abyssus, dum initium detur illi, quod non daretursi materiae subiecta esset  De tenebris vero ipse dominusper Esaiam: Ego, qui struxi lucem et feci tenebras  De spiritu aeque Amos: Qui solidat tonitruum et condit spiritum, et adnuntiat in homines Christum suum; eum spiritum conditum ostendensqui in terras conditas deputabatur, qui super aquas ferebatur, libratoret adflator et animator universitatis, non, ut quidam putant,ipsum deum significans spiritum, quia deus spiritus; neque enimaquae dominum sustinere sufficerent: sed eum spiritum dicit de quo etiam venti constiterunt, ut ait per Esaiam: Quia spiritus ame exivit, et flatum omnem ego feci  Item de aquis eadem Sophia: Et cum firmos ponebat fontes quae sub caelo, ego erammodulans cum ipso  Cum ergo et eas species probamus a deofactas, etsi in Genesi tantummodo nominantur sine factitationismentione, respondebitur fortasse ex diverso plane factas eas, sed ex materia, ut stilus quidem Moysi, Et tenebrae super abyssum,et spiritus dei super aquas ferebatur, materiam sonet, ceterae veroscripturae quae ex materia factae sunt species in disperso demonstrent Ergo sicut terra de terra, ita et abyssus ex abysso, ettenebrae ex tenebris, et spiritus et aquae ex spiritu et aquis constiterunt Et sicut supra diximus, non potuit informis fuisse materia,si species habebat, ut et aliae ex ea sint confectae; nisiquod non aliae, sed ipsae ex semetipsis  Siquidem non capit diversasfuisse quae iisdem nominibus eduntur, quod iam operatiodivina otiosa videri possit, si quae erant fecit, cum generatiosola esset quae non erant facta si fierent  Igitur ut concludam, aut materiam tunc significavit Moyses, scribens, Et tenebrae superabyssum, et spiritus dei super aquas ferebatur, aut cum haespecies alibi postea demonstrantur factae a deo, debuerunt aequedemonstrari ex materia quam Moyses praemiserat factae, aut  sispecies istas, et non materiam, significavit Moyses, ubi materia demonstratasit quaero